รายชื่อบุคคลที่ถูกทหารและตำรวจประหารชีวิตในที่สาธารณะตามคำสั่งนายกรัฐมนตรี

การประหารชีวิตโดยทหารและตำรวจในที่สาธารณะตามคำสั่งหัวหน้าคณะรัฐประหารหรือนายกรัฐมนตรี เกิดขึ้นหลังจากรัฐประหารในประเทศไทย พ.ศ. 2501 โดยจอมพล สฤษดิ์ ธนะรัชต์ จนกระทั่งหมดอำนาจคณะปฎิวัติของจอมพล ถนอม กิตติขจรในวันที่ 15 ธันวาคม พ.ศ. 2515 ช่วงเวลาดังกล่าวมีการใช้อำนาจมาตรา 17 แห่งธรรมนูญการปกครองราชอาณาจักร และคำสั่งหัวหน้าคณะปฎิวัติ โดยนายกรัฐมนตรีโดยมติของคณะรัฐมนตรีหรือคณะปฎิวัติ ซึ่งมีอำนาจในการสั่งการหรือกระทำการใด ๆ ได้ และให้ถือว่าคำสั่งหรือการกระทำเช่นว่านั้นเป็นคำสั่งหรือการกระทำที่ชอบด้วยกฎหมาย เช่นการประหารชีวิต หรือจำคุก การประหารชีวิตตามคำสั่งนายกรัฐมนตรีในช่วงเวลาดังกล่าวมักจะเกิดภายในเรือนจำกลางบางขวาง หากคดีเกิดในพื้นที่กรุงเทพมหานคร ปทุมธานี และสมุทรปราการ ส่วนการประหารชีวิตในท้องที่เกิดเหตุจะเป็นคดีที่เกิดในจังหวัดอื่น ๆ นอกจากสามจังหวัดข้างต้น  การประหารชีวิตในท้องที่เกิดเหตุที่ดำเนินการโดยตำรวจหรือทหารหลายนายจะเรียกว่า การประหารชีวิตด้วยการยิงเป็นชุด
ต่อมาหลังจากเหตุการณ์สังหารหมู่ที่มหาวิทยาลัยธรรมศาสตร์ เมื่อวันที่ 6 ตุลาคม พ.ศ. 2519 พลเรือเอก สงัด ชลออยู่ ได้รัฐประหารหม่อมราชวงศ์เสนีย์ ปราโมช แล้วแต่งตั้งธานินทร์ กรัยวิเชียร ขึ้นเป็นนายกรัฐมนตรี และได้นำอำนาจมาตรา 17  กลับมาใช้ ผ่านมาตรา 21 ของรัฐธรรมนูญ พ.ศ. 2519
ในเดือนพฤษภาคม พ.ศ. 2520 มีการคาดการณ์ว่า สมปอง พุมวงศ์ ฆาตกรฆ่าข่มขืนเด็กหญิงอายุ 11 ขวบ ที่จังหวัดนครนายก จะเป็นบุคคลแรกที่จะถูกประหารชีวิตในท้องที่เกิดเหตุ หลังจากมีข่าวว่าธานินทร์จะใช้อำนาจมาตรา 21 ลงโทษสมปอง และมีการคาดการณ์สถานที่ประหารชีวิตว่าจะเป็นเชิงเขากระเหรี่ยง บ้านหินตั้ง อำเภอเมืองนครนายก ซึ่งเป็นสถานที่เกิดเหตุ อย่างไรก็ตามสมปองถูกประหารชีวิตตามคำสั่งนายกรัฐมนตรีที่เรือนจำจังหวัดนครนายก เนื่องจากเห็นว่าการประหารชีวิตในสถานที่เกิดเหตุไม่เหมาะสม

**รายชื่อบุคคลที่ถูกทหารและตำรวจประหารชีวิตในที่สาธารณะตามคำสั่งนายกรัฐมนตรี == 
ระหว่างปี พ.ศ. 2501–2515 มีบุคคลถูกประหารชีวิตที่สาธารณะจำนวน 40 ทั้งหมดเป็นเพศชาย แบ่งเป็นยุคจอมพล สฤษดิ์ ธนะรัชต์ 8  คน และจอมพล ถนอม กิตติขจร 32 คน การประหารชีวิตโดยทหารและตำรวจในที่สาธารณะตามคำสั่งหัวหน้าคณะรัฐประหารหรือนายกรัฐมนตรีเกิดขึ้นมากที่สุดในวันเดียวคือการประหารชีวิตโจรปล้นตลาดท่าเรือหกคนที่สนามหน้าโรงเรียนท่าเรือนิตยากุลเมื่อวันที่ 22 กุมภาพันธ์ พ.ศ. 2509

**ดูเพิ่ม**
 การประหารชีวิตด้วยการยิงเป็นชุด- โทษประหารชีวิตในประเทศไทย- รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530- รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2539- ธรรมนูญการปกครองราชอาณาจักร พุทธศักราช 2502- ธรรมนูญการปกครองราชอาณาจักร พุทธศักราช 2515

**อ้างอิง**

**บรรณานุกรม**
 cite journal |author=วิศรุต พึ่งสุนทร และอาชญาสิทธิ์ ศรีสุวรรณ |date= 31 August 2024|title= จอมพลสฤษดิ์รอมชอม จอมพลถนอมยิงเป้า : ผู้นำเผด็จการทหารกับการจัดการปัญหาอาชญากรรมทางเพศในสังคมไทย (พ.ศ. 2500-2516)|url= https://so03.tci-thaijo.org/index.php/liberalarts/article/view/274589|journal=วารสารศิลปศาสตร์มหาวิทยาลัยธรรมศาสตร์ |location= มหาวิทยาลัยธรรมศาสตร์|publisher=คณะศิลปศาสตร์ มหาวิทยาลัยธรรมศาสตร์ |access-date=28 December 2024- language=Th- language=Th- language=Th- language=Th- language=Th- language=Th- language=Th

**แหล่งข้อมูลอื่น**
 สภาร่างรัฐธรรมนูญ. (2502).  รายงานการประชุมสภาร่างรัฐธรรมนูญ ครั้งที่ 25 วันพฤหัสบดีที่ 2 กรกฎาคม พุทธศักราช 2502. สภาร่างรัฐธรรมนูญ: พระที่นั่งอนันตสมาคม. หน้า 1127–1128.-  คำสั่งประหารชีวิต 6 โจรปล้นตลาดท่าเรือ- รายชื่อเสือร้ายที่ ปล้น ตลาด อ.ท่าเรือ จ.พระนครศรีอยุธยา เมื่อวันที่  5  ธันวาคม  พ.ศ.2508
หมวดหมู่:การประหารชีวิต
หมวดหมู่:ผู้ถูกประหารชีวิต
หมวดหมู่:ผู้ถูกประหารชีวิตด้วยอาวุธปืน
หมวดหมู่:ผู้ถูกประหารชีวิตในประเทศไทย
หมวดหมู่:รายชื่อเกี่ยวกับประเทศไทย